হিন্দু-অনগ্রসরদের কাছে টানতে তৎপর রাহুল। এর পাল্টা দলিত রাজনীতি করতে হচ্ছে মোদীকে। আজ দিল্লিতে অম্বেডকর ভবনের উদ্বোধন করবেন। তার আগে গুজরাতের তফসিলি জাতি, উপজাতিদের উদ্দেশে অডিও-প্রচার করবেন। এমনকী, প্রথম দফার ভোটের দিন ৯ ডিসেম্বরেও প্রচার রয়েছে মোদীর। সেটি সনিয়া গাঁধীর জন্মদিন। এই প্রসঙ্গে কংগ্রেসের এক নেতা বলেন, ‘‘মোদী যদি প্রথম দফার ভোটের দিন দ্বিতীয় দফার ভোটের প্রচার করতে পারেন, তা হলে রাহুলও করবেন না কেন?’’